Mērtirtidvila

Mērtirtidvila (; ) ir pilsēta Velsā, Mērtirtidvilas grāfistes boro administratīvais centrs un lielākā apdzīvotā vieta. Atrodas Velsas dienvidos Tāvas upes krastos  no Velsas galvaspilsētas Kārdifas centra un  no valsts galvaspilsētas Londonas.

 Vēsture 
Pilsēta nodēvēta šeit nogalētās un apglabātās 5. gadsimta Svētās Tidvilas vārdā — ‘Mocekle Tidvila’. Romiešu iekarojumu laikā Tāvas krastos futbola kluba Merthyr Town F.C. laukuma vietā pastāvēja romiešu cietoksnis. Līdz pat 18. gadsimtam Mertīra bija neliels aitkopju ciems.

Ciema izaugsme par pilsētu sākās rūpnieciskās revolūcijas laikā — tā tiešā tuvumā atradās bagātīgas dzelzsrūdas, akmeņogļu un kaļķakmens atradnes, kas bija piemērota vieta dzelzs kausēšanai. 1759. gadā tika uzbūvēta pirmā dzelzs kausētava, kurai sekoja vairākas citas. Rūpnieciskās revolūcijas ziedu laikos pilsētā atradās četras no pasaulē lielākajām dzelzs kausētavām — 19. gadsimta sākumā tā tika dēvēta par «Pasaules dzelzs galvaspilsētu» (Iron Capital of the World).CBC, Visit Merthyr-Merthyr Tydfil. "Cyfarthfa Iron & Steelworks | visitmerthyr.co.uk". Visit Merthyr. Pēc vienas no versijām Mērtirtidvilā 1804. gadā korniešu inženieris Ričards Trevitiks izgatavoja pirmo tvaika lokomotīvi The Iron Horse.Williams, David (1963). A Short History of Modern Wales (3rd ed.). London: John Murray. p. 83.

1861. gadā pilsētas iedzīvotāju skaits sasniedza 52 tūkstošus, bet saimniecība sāka panīkt, jo dzelzs kausēšana iekšzemes rūpnīcās kļuva nerentabla un tās tika slēgtas. 20. gadsimta sākumā liela daļa pilsētas iedzīvotāju kļuva par bezdarbniekiem un 1920. un 1930. gados emigrēja ap 27 tūkstošiem tās iedzīvotāju. Nelielu uzplaukumu pilsēta piedzīvoja Otrā pasaules kara laikā līdz ar militārās rūpniecības attīstību. Pēc kara pilsētā attīstījās sadzīves tehnikas ražošana — šeit rūpnīcu atvēra amerikāņu kompānija Hoover. Attīstījās arī citas mašīnbūves nozares.

1992. gadā, pārbaudot jaunu stenokardijas ārstēšanas medikamentu Mērtirtidvilā, pētnieki atklāja, ka jaunajām zālēm ir erekciju stimulējošas blakusparādības, kas izpaudās dažiem veseliem brīvprātīgajiem izmēģinājuma pētījumā. Šis atklājums veidoja Viagras pamatu. "Blue wonder: Happy birthday Viagra". independent.co.uk.

 Atsauces 

 Ārējās saites 

Kategorija:Velsas pilsētas